CELEX: C2006/121/07
Language: hu
Date: 2006-05-20 00:00:00
Title: C-112/06. sz. ügy:  2006. február 24-én  benyújtott kereset – Az Európai Közösségek Bizottsága kontra Görög Köztársaság

20.5.2006   
            
            
               HU
            
            
               Az Európai Unió Hivatalos Lapja
            
            
               C 121/4
            
         2006. február 24-én benyújtott kereset – Az Európai Közösségek Bizottsága kontra Görög Köztársaság
   (C-112/06. sz. ügy)
   (2006/C 121/07)
   Az eljárás nyelve: görög
   Felek
   
      Felperes: az Európai Közösségek Bizottsága (képviselő: M. Konstantinidis)
   
      Alperes: Görög Köztársaság
   Kereseti kérelmek
   A felperes kéri, hogy a Bíróság:
   
               a)
            
            
               állapítsa meg, hogy a Görög Köztársaság – mivel nem tette meg a szükséges intézkedéseket annak érdekében, hogy:
               
                           —
                        
                        
                           a Krétán található Mesomouri és Kouroupito hulladéklerakókban tárolt hulladék ártalmatlanítása ne veszélyeztesse az emberi egészséget, és ne károsítsa a környezetet;
                        
                     
                           —
                        
                        
                           a Mesomouri és Kouroupito hulladéklerakókban tárolt hulladékot valamely hulladékgyűjtéssel foglalkozó magán- vagy közfuvarozó, vagy hulladék-ártalmatlanító vállalkozás elszállítsa,
                        
                     
                           —
                        
                        
                           a Mesomouri hulladéklerakó, amelynek nincs engedélye tevékenysége folytatására, mielőbb hagyjon fel tevékenységével, és kezdje meg a fenntartással és utógondozással kapcsolatosan előírt eljárást, nem teljesítette az 1991. március 18-i 91/156/EGK tanácsi irányelvvel (1) módosított, a hulladékokról szóló, 1975. július 15-i 75/442/EGK tanácsi irányelv (2) 4. és 8. cikkéből, valamint a hulladéklerakókról szóló, 1999. április 26-i 1999/31/EK tanácsi irányelv (3) 14. cikkének b) pontjából eredő kötelezettségeit;
                        
                     
         
               b)
            
            
               kötelezze a Görög Köztársaságot a költségek viselésére.
            
         Jogalapok és fontosabb érvek
   
               1)
            
            
               A felperes úgy véli, hogy a Krétán található Mesomouri és Kouroupito telepen folyó hulladékártalmatlanítás a Görög Köztársaságnak a 91/156/EGK irányelvvel módosított, a hulladékokról szóló 75/442/EGK irányelv 4. és 8. cikkéből, valamint a hulladéklerakókról szóló 1999/21/EK irányelv 14. cikkének b) pontjából eredő kötelezettségei megsértésével folyik.
            
         
               2)
            
            
               A Mesomouriban található ellenőrizetlen hulladék-ártalmatlanítási teleppel kapcsolatban a bizottsági szakértők jelentésének megállapításai kimutatták, hogy a 90 000 tonna lerakott hulladék veszélyezteti az emberi egészséget és károsíthatja a környezetet. Ezen felül a Bizottság kifejti, hogy a görög hatóságok nem tették meg a szükséges intézkedéseket annak érdekében, hogy a Mesomouriban lerakott hulladékot valamely hulladékgyűjtéssel foglalkozó magán- vagy közfuvarozó, illetve hulladék-ártalmatlanító vállalkozás elszállítsa.
               A Bizottság hozzáteszi, hogy a görög hatóságok úgy határoztak, hogy a Mesomouriban található telep tevékenységét meg kell szüntetni, mivel úgy ítélték meg, hogy e telepet helyre kell állítani, és bizonyos előfeltételeket kell szabni a telep lezárását követő fenntartása és utógondozási műveleteinek biztosítása érdekében. Mindemellett, ez a határozat nem tartalmaz pontos menetrendet a telep előírásoknak megfelelővé tételével kapcsolatban, és a határozat az erre rendelkezésre álló források hiányában nem került végrehajtásra.
            
         
               3)
            
            
               A Kouroupitoban található régi hulladéklerakóval kapcsolatban a bizottsági szakértők jelentése kimutatta, hogy ez a telep nem került helyreállításra, és kiemelte az emberi egészségre és a környezetre gyakorolt esetleges kockázatokat. A jelentés pontosabban megemlíti, hogy: (i) a földdel borított terület nagy részén csurgalékvíz van, (ii) az erózió elleni stabilitás és ellenállás elégtelen, és (iii) a hulladéklerakóban a hulladékok égése figyelhető meg, amely mérgező anyagok kibocsátásához vezethet. Ezzel egyidejűleg a görög hatóságok nem tették meg a szükséges intézkedéseket annak érdekében, hogy a Kouroupitoban lerakott hulladékot valamely hulladékgyűjtéssel foglalkozó magán- vagy közfuvarozó, illetve hulladék-ártalmatlanító vállalkozás elszállítsa.
            
         
      (1)  HL L 78., 1991.3.26., 32. o.
   
   
      (2)  HL L 194., 1975.7.25., 39. o.; magyar nyelvű különkiadás 15. fejezet, 1. kötet, 23. o.
   
      (3)  HL L 182., 1999.7.16., 1. o.